Mig langar að kynna sjálfan mig og það starf sem ég sé framundan í klúbbnum þar sem ég hef verið ráðinn sem yfirþjálfari golfklúbbsins ykkar . Ég heiti Heiðar Davíð Bragason , fæddur og uppalinn á Blönduósi , giftur Guðríði Sveinsdóttur og á með henni tvo orkumikla drengi . Ég er menntaður íþróttafræðingur og er PGA vottaður golfkennari . Ég hef unnið við Dalvíkurskóla frá 2009 og þjálfað Golfklúbbinn Hamar Dalvík samhliða grunnskólakennslunni . Ég hef stundað golf frá tíu ára aldri og stundaði einnig fótbolta og handbolta samhliða golfi á unglingsaldri . Það kom svo að því að það þurfti að velja sér sport og frá þeim tíma hefur forgjöfin farið lægst niður í -3,6 en er búin að hækka jafnt og örugglega síðustu ár og stendur forgjöfin í 0,6 eins og er . Ég var á sínum tíma landsliðsmaður , íslandsmeistari í höggleik og sveitakeppni , sigurvegari á opna spænska og opna velska áhugamannamótinu , valinn í evrópuúrval sem keppti gegn Stóra Bretlandi og Írlandi og reyndi fyrir mér í atvinnumennsku . Ég hef alltaf verið tilbúin að leggja mikið á mig til þess að ná árangri sem leikmaður og nú á síðustu árum sem þjálfari . Hvað GA varðar þá er aðstaðan til þess að ná árangri til staðar . Ég hef ég mikin metnað fyrir barna - , unglinga - og afreksstarfinu og vonandi tekst mér að hjálpa þeim sem þar eru að upplifa sína drauma . Í sumar mun ég svo líka bæta við æfingum hjá þeim öldungum sem stefna á að keppa á íslandsmóti klúbba . Ég vil opna aðstöðu GA fyrir aðra kennara og get ekki séð annað en að það hjálpi til við að fjölga fólki í klúbbnum og veita þeim félögum sem fyrir eru í klúbbnum meiri þjónustu og fjölbreytni . Það þýðir samt ekki að ég vilji ekki þjónusta hinn almenna félagsmann og síminn hjá mér er alltaf opinn vilji fólk fá tíma hjá mér . Eins og staðan er núna klára ég skólaárið sem grunnskólakennari og ég er með samning við Golfklúbbinn Hamar ásamt því að hefja þjálfun hjá GA . Ég er því að sinna krökkum frá 8 - 19 alla virka daga og svo verða einnig einhverjar æfingar um helgar hjá GA . Það verður því nóg að gera fram í fyrstu viku júní , sem er bara fínt , en þá lýkur skólastarfinu . Frá þeim tíma sinni ég eingöngu golfkennslunni og mun ekki hefja aftur störf í skólanum næsta haust . Það verða því engin námskeið auglýst af mér núna í vetur en eins og ég sagði þá er síminn alltaf opinn og helgarnar nokkuð opnar fyrir kennslu . Stefanía , aðstoðarþjálfari klúbbsins , mun setja upp byrjenda námskeið á næstunni og auglýsa þau . Við þjálfararnir munum svo setja upp byrjenda námskeið í maí-júní en komum ekki til með að geta sett dagsetningar á þau fyrr en mótaskrá GSÍ er gerð opinber . Það er ekki búið að setja upp verðskrá hjá mér en það mun gerast núna á næstunni og verður sett á heimasíðu GA og í inniaðstöðu klúbbsins . Ég vil að lokum þakka góðar viðtökur og hlakka mikið til næstu ára hér í GA .